## Rješenje o određivanju područja stalnog graničnog prijelaza za međunarodni promet putnika i roba u pomorskom prometu Dubrovnik

### NN 48/2014 (17.4.2014.), Rješenje o određivanju područja stalnog graničnog prijelaza za međunarodni promet putnika i roba u pomorskom prometu Dubrovnik

POLICIJSKA UPRAVA DUBROVAČKO-NERETVANSKA

909

Na temelju članka 12. stavka 2. Zakona o nadzoru državne granice (»Narodne novine« br. 83/13), a u svezi s člankom 7. Pravilnika o uvjetima i načinu određivanja područja graničnog prijelaza (»Narodne novine« br. 150/04), Policijska uprava dubrovačko-neretvanska donosi

RJEŠENJE

O ODREĐIVANJU PODRUČJA STALNOG GRANIČNOG PRIJELAZA ZA MEĐUNARODNI PROMET PUTNIKA I ROBA U POMORSKOM PROMETU DUBROVNIK

Članak 1.

Područje stalnog graničnog prijelaza za međunarodni promet putnika i roba u pomorskom prometu Dubrovnik nalazi se na lučkom području luke Gruž i Gradske luke Dubrovnik, otvorenih za međunarodni javni pomorski promet.

Članak 2.

Ukupna površina područja stalnog graničnog prijelaza za međunarodni promet putnika i roba u pomorskom prometu Dubrovnik iznosi 33.750 m².

Članak 3.

Područje stalnog graničnog prijelaza za međunarodni promet putnika i roba u pomorskom prometu Dubrovnik obuhvaća dio katastarskih čestica zemlje 1194/6, 1284 i 1276/1 sve k.o. Gruž, 212/5, 237/1, 233/1, 233/10 i 237/6, sve k.o. Sustjepan.

Na području graničnog prijelaza nalaze se objekti Lučke uprave Dubrovnik, putnički terminal čest. zgr. 988 k.o. Gruž, dio prizemlja upravne zgrade Lučke uprave Dubrovnik čest. zgr. 976/2 k.o. Gruž, prostorije Postaje pomorske policije Dubrovnik čest. zgr. 448 k.o. Gruž i spremište za materijal čest. zgr. 77 k.o. Sustjepan.

Područje graničnog prijelaza obuhvaća dio područja luke Gruž omeđen sastavnicom koja se proteže južnom stranom od vrha mula Petka (vez br. 7.), operativnom obalom do rta Kantafig (vez br. 13.), područje Batahovine (vez br. 14.) i dalje uz sjevernu stranu fiksne žičane ograde do upravne zgrade Lučke uprave Dubrovnik s nadstrešnicom i fiksnom žičanom ogradom prema mulu Petka do prolaza u blizini veza br. 7, odnosno do vrha mula Petka.

Područje graničnog prijelaza za obavljanje granične kontrole nad plovilima za šport i razonodu u razdoblju od 1. svibnja do 31. listopada svake kalendarske godine može obuhvatiti i jugozapadni dio mula F u dužini od 30 m i širini od 2 m na području ACI marine Dubrovnik u Komolcu uz prethodnu suglasnost granične policije, carine i lučke kapetanije.

Područje graničnog prijelaza može obuhvatiti i dijelove lučkog područja u Gradskoj luci Dubrovnik za obavljanje granične kontrole nad plovilima u međunarodnom pomorskom prometu uz prethodnu suglasnost granične policije, carine i lučke kapetanije.

Područje graničnog prijelaza također obuhvaća i sljedeća sidrišta:

– sidrište luke Gruž koje se nalazi unutar spojnica pozicija:

42˚ 40’ 03’’ N – 18˚ 04’ 06’’ E

42˚ 40’ 09’’ N – 18˚ 04’ 12’’ E

42˚ 40’ 36’’ N – 18˚ 03’ 12’’ E

42˚ 40’ 06’’ N – 18˚ 02’ 48’’ E

42˚ 39’ 54’’ N – 18˚ 03’ 24’’ E

42˚ 40’ 18’’ N – 18˚ 03’ 36’’ E

42˚ 40’ 03’’ N – 18˚ 04’ 06’’ E

za vrijeme zadržavanja plovila u međunarodnom pomorskom prometu.

– sidrište Gradske luke Dubrovnik koje se nalazi unutar spojnica pozicija:

za brodove na kružnim putovanjima manje od 150 m

42° 38,00' N – 018° 07,55' E

42° 38,17' N – 018° 07,70' E

42° 37,93' N – 018° 08,04' E

42° 37,78' N – 018° 07,74' E

42° 38,00' N – 018° 07,55' E

za brodove na kružnim putovanjima veće od 150 m

42° 37,78' N – 018° 07,74' E

42° 37,93' N – 018° 08,04' E

42° 37.71' N – 018° 08,31' E

42° 37,68' N – 018° 08,76' E

42° 37,35' N – 018° 08,13' E

42° 37,78' N – 018° 07,74' E

za vrijeme zadržavanja putničkih brodova na međunarodnim kružnim putovanjima.

Članak 4.

Stupanjem na snagu ovog rješenja prestaje važiti Rješenje o određivanju područja stalnog međunarodnog pomorskog graničnog prijelaza I. kategorije Dubrovnik (»Narodne novine« br. 34/12).

Članak 5.

Ovo Rješenje stupa na snagu osmog dana od dana objave u »Narodnim novinama«.

Broj: 511-03-01-UP/I-155/3-13.

Dubrovnik, 31. ožujka 2014.

Načelnik Uprave

Tonći Radibratović, v. r.

Rješenje, NN 48/2014-909